CELEX: 62014CA0288
Language: sk
Date: 2016-06-30 00:00:00
Title: Vec C-288/14: Rozsudok Súdneho dvora (druhá komora) z 30. júna 2016 (návrh na začatie prejudiciálneho konania, ktorý podal Tribunalul Timiș – Rumunsko) – Silvia Ciup/Administrația Județeană a Finanțelor Publice (AJFP) Timiș – Direcția Generală Regională a Finanțelor Publice (DGRFP) Timișoara (Návrh na Návrh na začatie prejudiciálneho konania — Zásada lojálnej spolupráce — Zásady ekvivalencie a efektivity — Vnútroštátna právna úprava stanovujúca spôsoby vrátenia neoprávnene vybratých daní s úrokom — Výkon súdnych rozhodnutí týkajúcich sa týchto nárokov na vrátenie založené na právnom poriadku Únie — Vrátenie rozložené na splátky počas piatich rokov — Podmienenie vrátenia existenciou prostriedkov získaných na základe dane — Neexistencia možnosti núteného výkonu)

12.9.2016   
            
            
               SK
            
            
               Úradný vestník Európskej únie
            
            
               C 335/4
            
         Rozsudok Súdneho dvora (druhá komora) z 30. júna 2016 (návrh na začatie prejudiciálneho konania, ktorý podal Tribunalul Timiș – Rumunsko) – Silvia Ciup/Administrația Județeană a Finanțelor Publice (AJFP) Timiș – Direcția Generală Regională a Finanțelor Publice (DGRFP) Timișoara
   (Vec C-288/14) (1)
   
   ((Návrh na Návrh na začatie prejudiciálneho konania - Zásada lojálnej spolupráce - Zásady ekvivalencie a efektivity - Vnútroštátna právna úprava stanovujúca spôsoby vrátenia neoprávnene vybratých daní s úrokom - Výkon súdnych rozhodnutí týkajúcich sa týchto nárokov na vrátenie založené na právnom poriadku Únie - Vrátenie rozložené na splátky počas piatich rokov - Podmienenie vrátenia existenciou prostriedkov získaných na základe dane - Neexistencia možnosti núteného výkonu))
   (2016/C 335/04)
   Jazyk konania: rumunčina
   
      Vnútroštátny súd, ktorý podal návrh na začatie prejudiciálneho konania
   
   Tribunalul Timiș
   
      Účastníci konania pred vnútroštátnym súdom
   
   
      Žalobkyňa: Silvia Ciup
   
      Žalovaná: Administrația Județeană a Finanțelor Publice (AJFP) Timiș – Direcția Generală Regională a Finanțelor Publice (DGRFP) Timișoara
   
      Výrok rozsudku
   
   
               1.
            
            
               Zásada lojálnej spolupráce sa má vykladať v tom zmysle, že bráni tomu, aby členský štát prijal ustanovenia podmieňujúce vrátenie daní, ktoré boli rozsudkom Súdneho dvora vyhlásené za dane vyberané v rozpore s právom Únie alebo ktorých nezlučiteľnosť s týmto právom z takéhoto rozsudku vyplýva, podmienkami týkajúcimi sa osobitne týchto daní, ktoré sú menej priaznivé ako podmienky, ktoré by sa na takéto vrátenie uplatnili pri ich neexistencii, pričom musí dodržiavanie tejto zásady overiť vnútroštátny súd príslušný vo veci samej.
            
         
               2.
            
            
               Zásada ekvivalencie sa má vykladať v tom zmysle, že bráni tomu, aby členský štát stanovil menej priaznivé procesné podmienky pri žalobe založenej na porušení práva Únie, ako sú podmienky uplatniteľné na podobné žaloby založené na porušení vnútroštátneho práva. Prináleží vnútroštátnemu súdu, aby vykonal potrebnú overenia na zaručenie dodržania tejto zásady pokiaľ ide o právnu úpravu uplatniteľnú v spore, o ktorom rozhoduje.
            
         
               3.
            
            
               Zásada efektivity sa má vykladať v tom zmysle, že bráni systému vrátenia splatných súm podľa práva Únie, ktorých výška bola určená vykonateľnými súdnymi rozhodnutiami, akým je systém v spore vo veci samej, ktorý stanovuje rozloženie vrátenia týchto súm na splátky počas piatich rokov a ktorý podmieňuje výkon takýchto rozhodnutí dispozíciou prostriedkov získaných na základe dane bez toho, aby osoba podliehajúca súdnej právomoci mala možnosť prinútiť verejné orgány, aby sa mohla povinnosti zbaviť, ak to tieto orgány neumožnia dobrovoľne.
            
         
      (1)  Ú. v. EÚ C 303, 8.9.2014.